# KOTIIN VIETÄVIEN KOULUN TIETOTEKNISTEN LAITTEIDEN

# KÄYTTÖEHDOT : Lv. 2021-2022

Koulu: Kirjoita koulun nimi.Oppilas: Kirjoita oppilaan nimi Luokka: Kirjoita oppilaan luokka Lukuvuosi: 2021-2022

Koulu antaa oppilaan käytettäväksi kotona ja koulun ulkopuolella seuraavan laitteen: Kirjoita laitteen tunnistekoodi. Laite luovutettu oppilaalle: Kirjoita päivämäärä Laite palautettu kouluun: Kirjoita päivämäärä

Opetuksen edellyttämät oppimateriaalit ja työvälineet ovat perusopetuslain 31 §:n mukaan oppilaalle maksuttomia. Väliaikaisen perusopetuslain 20 a §:n mukaan poikkeuksellisien opetusjärjestelyiden, karanteenin ja eristyksen aikana opetuksessa tarvittavat yhteydet ovat perusopetuksen oppilaille lisäksi maksuttomia. Opetushallituksen näkemyksen mukaan yhteydet ovat maksuttomia etäopetuksessa myös niille oppilaille, jotka kuuluvat koronaviruksen kannalta riskiryhmään tai joiden perheenjäsen kuuluu riskiryhmään.

Laite on tarkoitettu oppimisvälineeksi kouluun, opetukseen ja oppimiseen liittyvissä asioissa. Laitetta saa käyttää opettajan antamien koulutehtävien, kokeiden, esitysten tai muiden koulutyöhön liittyvien tehtävien tekemiseen.

Laitteesta ei saa poistaa siinä olevia ohjelmistoja, sovelluksia tai tilejä. Laitteeseen saa ladata vain koulun määrittämiä tai hyväksymiä ohjelmistoja ja sovelluksia. Oppilas voi ehdottaa opettajalle oppimista edistäviä sovelluksia ja ohjelmistoja.

Laitteelle ei saa ladata tekijänoikeuksien vastaista tai laitonta materiaalia. Laitetta, ohjelmistoja, sovelluksia ja tilejä ei saa käyttää lain, näiden käyttösääntöjen eikä koulun sääntöjen ja ohjeiden vastaisella tavalla. Materiaalia tuotettaessa ja julkaistaessa tulee noudattaa lakeja ja asetuksia tietosuojaan ja yksityisyydensuojaan liittyen.

Laitetta tulee käsitellä huolellisuutta ja varovaisuutta noudattaen huolehtien myös sen puhtaudesta. Laitteeseen ei saa liimata tarroja. Laitetta tai käyttäjätunnuksia ei saa lainata tai antaa ulkopuolisten käyttöön. Laitteen katoamisesta, vahingoittumisesta tai toimivuuteen liittyvistä ongelmista on ilmoitettava viipymättä opettajalle.

Laite tulee palauttaa laina-ajan päättyessä koululle. Ennen laitteen palauttamista oppilas ottaa talteen omat tiedot ja tiedostot, jotka hän haluaa säilyttää laitteen palauttamisen jälkeen.

Mikäli laite tai ohjelmisto katoaa tai vahingoittuu kotikäytössä, vahingonaiheuttaja voi joutua vastuuseen vahingosta vahingonkorvauslain säännösten mukaisesti. Vahingonkorvauslain mukaan myös alaikäinen on vahingonkorvausvelvollinen. Alaikäinen on kuitenkin velvollinen korvaamaan siitä määrän, joka on kohtuullinen ottaen huomioon esimerkiksi hänen ikänsä ja kehitystasonsa. Vahingonkorvausvastuu voi syntyä myös huoltajalle laitteen käyttöä koskevan valvonnan laiminlyönnistä.

Tämä sitoumus on voimassa lukuvuoden 2021-2022.

Paikka ja aika: Kirjoita paikka ja aika

Oppilaan/huoltajan allekirjoitus

Nimenselvennys: Kirjoita oppilaan tai huoltajan nimi, 15-v. täyttänyt oppilas tai huoltaja

Koulun edustajan allekirjoitus ja nimenselvennys

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_­­­­­­­­­­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_